ג'ורדי קרויף: ימונה למאמנה של צ'ונגצ'ינג ליפאן | ספורט 1
ג'ורדי קרויף מונה למנג'ר של צ'ונגצ'ינג ליפאן, יוצג מחר
ג'ורדי קרויף | דני מרון
אקס מכבי תל אביב ישמש תחילה כמאמן הקבוצה, זאת לאחר שלפני כשבועיים פאולו בנטו פוטר מתפקידו. בהמשך הדרך ישוב לתפקיד אותו מילא בתחילת דרכו בישראל
07/08/18 21:14
אקס מכבי תל אביב ג'ורדי קרויף מונה הערב (שלישי) למנג'ר של של צ'ונגצ'ינג ליפאן מתחתית הליגה הסינית. ההולנדי ישמש בתחילת דרכו כמאמן הקבוצה, זאת לאחר שפאולו בנטו פוטר מתפקידו לפני כשבועיים. ההולנדי יוצג מחר באופן רשמי.
בסין מתלהבים מבואו של בנו של יוהאן קרויף ובתקשורת הסינית פירטו בהרחבה על ימיו במכבי תל אביב וסיפרו על הישגיו הספורטיביים עם המועדון בארץ ובאירופה. לפי הדיווחים קרויף עקב אחרי הקבוצה כבר מחודש יוני וצפה בה מתאמנת באוסטריה.
למרות כל זאת, בשלב זה האוהדים מאוד מודאגים מרקורד האימון של ההולנדי ומהעובדה שהוא לא מכיר את הליגה הסינית כלל, בוודאי לאור העובדה שהמועמד המוביל לפני הפנייה לקרויף היה לואי ואן חאל שסירב. כוכב הקבוצה הוא החלוץ הברזילאי אלן קרדץ.
קרויף. התקשורת מתלהבת מהגעתו, האוהדים קצת פחות. לפחות בינתיים (עדי אבישי)